Page:Gospel of Saint Matthew in West-Saxon.djvu/133

120 49. and āgynð bēatan hys efenþēowas, and yt and drincþ mid druncenum;

50. þonne cymþ ðæs wēales hlāford on þām dæge ðe hē nā ne wēnþ, and on ðǣre tīde þe hē nāt,

51. and tōdǣlþ hyne, and āsett hys dǣl mid līccetterum; þǣr byþ wōp and tōþa grīstbitung.

CAPUT XXV

1. Þonne byþ heofena rīce gelīc þām tȳn fǣmnum þe ðā lēohtfatu nāmon, and fērdon ongēn þone brȳdguman and þā brȳde.

2. Hyra fīf wǣron dysige, and fīf glēawe.

3. Ac þā fīf dysegan nāmon lēohtfatu, and ne nāmon nānne ele mid hym;

4. ðā glēawan nāmon ele on hyra fatum mid þām lēohtfatum.

5. Đā sē brȳdguma ylde, þā hnappudon hig ealle and slēpun.